อาบแดดนอกบ้าน ระมัดระวังอยู่เสมอ ใช้วิธีที่ไม่ต้องอาบแดด
ซื้อครีมกันแดดที่บอกเอาไว้ว่า "broad-spectrum (ป้องกันอย่างทั่วถึง)" ซึ่งสามารถป้องกันได้ทั้งรังสี UVA และ UVB แพทย์ผิวหนังแนะนำให้มีค่า SPF 15 แต่สำหรับผู้ที่มีสีผิวขาวซีดมากๆ ก็อาจต้องใช้แบบที่ค่าสูงกว่านี้ ครีมกันแดดส่วนใหญ่จะแนะนำให้ทาซ้ำทุกๆ 2 ถึง 3 ชั่วโมง อย่างไรก็ตาม ก็ควรทาซ้ำบ่อยๆ ก่อนหน้านั้นอยู่ดี โดยเฉพาะคนที่ผิวขาวมากๆ โดยให้ทาครีมกันแดดเพิ่ม 15 ถึง 30 นาทีหลังจากที่ทำกิจกรรมใดๆ ที่อาจทำให้ครีมกันแดดหลุดออกจากตัวได้ เช่น เหงื่อไหล อาบน้ำ หรือหลุดออกด้วยผ้าขนหนู เริ่มจากการอาบแดดแค่ 15 นาทีต่อวันพอก่อน หลังจากผ่านไปหนึ่งสัปดาห์ ก็ค่อยเพิ่มเป็นสูงสุด 30 นาที และหยุดการอาบแดดก่อนถ้าหากว่ารู้สึกว่าผิวกำลังจะไหม้ ขณะที่ใครหลายๆ คนอาจคิดว่ายิ่งอาบแดดนานก็จะยิ่งผิวแทนสวยได้เร็วขึ้น แต่มันไม่ถูกเสมอไปหรอกนะ โดยเฉพาะสำหรับคนที่ผิวสีอ่อนด้วยแล้ว ระยะเวลาที่เหมาะสมที่จะกระตุ้นให้แสงอาทิตย์สร้างเมลานินขึ้นมาโดยไม่ทำร้ายผิวคุณ อยู่ที่ประมาณ 30 นาทีเท่านั้น รังสียูวีที่เป็นอันตรายจะอยู่ในช่วง 10 โมงเช้าถึง 4 โมงเย็น ให้อาบแดดในช่วงเช้ามากหรือเย็นหลังจากนั้นแทนจะดีกว่า ถ้าคุณจำเป็นต้องอาบแดดในช่วงที่แดดร้อนที่สุด ก็ให้ทาครีมกันแดดที่มีค่า SPF สูงๆ เข้าไว้ หมวกปีกกว้างจะป้องกันหนังศีรษะของคุณ ขณะที่ปล่อยให้แสงบางส่วนอาบบนใบหน้าของคุณไปด้วย แว่นกันแดดจะปกป้องตาคุณไม่ให้เกิดความเสียหายจากแสงแดด ซึ่งอาจทำให้เกิดต้อกระจกหรือปัญหาอื่นๆ ทางการมองเห็นได้ และอย่าหลับไปในขณะที่สวมหมวกและแว่นด้วยล่ะ ไม่อย่างนั้นก็อาจมีรอยแดดเผาที่น่าอาย (หรือรอยไหม้) เกิดขึ้นได้ ริมฝีปากของคุณก็สามารถไหม้ได้ง่ายๆ ไม่ต่างจากผิวส่วนอื่น แสงอาทิตย์จะทำให้มันแห้งได้อย่างรวดเร็วเลยล่ะ ซึ่งจะทำให้ริมฝีปากแห้งแตกและเจ็บนั่นเอง ลิปมันที่มี SPF จะช่วยป้องกันได้ทั้งสองทางเลย แม้การทำผิวแทนอย่างระมัดระวังจะทำให้ปัญหาด้านสุขภาพลดลงได้ แต่แพทย์ผิวหนังก็ยืนยันว่าถ้าเกิดการเปลี่ยนแปลงของผิวตามธรรมชาติอันเกิดจากรังสี UV ก็ถือว่าเป็นความเสียหายอยู่ดี ขอให้ชั่งน้ำหนักระหว่างความสวยงามกับความเสี่ยงของสุขภาพในระยะยาวด้วย การใช้ตัวยาบางรูปแบบ อย่างเช่นเรตินอยด์ และยาปฏิชีวนะบางตัว สามารถทำให้ผิวอ่อนแอต่อการถูกแดดได้มากขึ้นสุดๆ ฉะนั้นก่อนที่จะทำผิวแทน ให้อ่านฉลากคำเตือนและคำอธิบายบนตัวยา วิตามิน และอาหารเสริมเพื่อสุขภาพเสียก่อน และหากมีข้อสงสัยใดๆ ก็ให้สอบถามกับแพทย์หรือเภสัชกรของคุณ ถ้าคุณกำลังกินพวกผลิตภัณฑ์อาหารเสริมหรือยาสมุนไพรที่ไม่ได้ผ่านการสั่งจากแพทย์ การหาหาข้อมูลเองถือเป็นสิ่งสำคัญมากเลยนะ องค์การอาหารและยายังกำกับผลิตภัณฑ์เหล่านี้อย่างหละหลวมกว่าเมื่อเทียบกับยาทั่วไป ซึ่งไม่จำเป็นต้องมีฉลากเตือน และผลิตภัณฑ์เสริมอาหารก็อาจมีความเข้มข้นของส่วนผสมจริงๆ และกระทั่งตัวตนของมันต่างจากที่โฆษณาไว้ เครื่องอบผิวแทนในที่ร่มจะใช้รังสี UV ที่มีความเข้มข้นสูง ซึ่งสูงเกินไป โดยเฉพาะสำหรับคนที่มีผิวสีอ่อนด้วยแล้ว แม้ว่าเครื่องอบผิวแทนจะโฆษณาเอาไว้ว่าปลอดภัยเหมือนอาบแสงแดดตามธรรมชาติ แต่จริงๆ แล้วมันมีความเสี่ยงต่อสุขภาพตามนี้  ผิวแก่ก่อนวัย โรคที่เกี่ยวข้องกับการมองเห็น  โรคติดต่อ เช่น เริมและหูด หากว่าใช้อุปกรณ์ที่ไม่สะอาดพอ ปัจจุบันยังไม่มีการรองรับจากองค์การอาหารและยาว่ายาเหล่านี้จะเปลี่ยนสีผิวได้จริง ยาเปลี่ยนสีผิวให้เป็นสีแทนมักจะมีส่วนผสมของสารสีแคนทาแซนทิน และถือว่าผิดกฎหมายในการนำเข้าและจำหน่ายในประเทศสหรัฐอเมริกา เมื่อกินเข้าไปในปริมาณมาก ผลข้างเคียงมันอาจส่งผลเสียต่อดวงตา ผิว และระบบย่อยอาหารได้ ขณะที่แพทย์มักจะแนะนำว่าให้ทำผิวแทนโดยไม่ต้องใช้แดดนั้นปลอดภัยกว่าการออกไปเจอกับแสงยูวีโดยตรง แต่ก็ใช่ว่าผลิตภัณฑ์เหล่านั้นจะไม่มีข้อเสียเสมอไป ส่วนผสมที่มักจะมีในผลิตภัณฑ์ทำผิวแทนส่วนใหญ่นั้นมีชื่อเรียกว่า ไดไฮดรอกซีอะซิโตน (DHA) นั่นเอง DHA จะทำปฏิกิริยากับกรดอะมิโนบนผิวชั้นนอกให้เกิดเป็นสีคล้ำขึ้น นักวิทยาศาสตร์บางคนแสดงให้เห็นว่า DHA ที่มีปริมาณเข้มข้นสูงนั้นจะส่งผลกระทบเสียหายต่อ DNA ได้ อย่างไรก็ตาม การใช้ DHA กับส่วนของผิวที่เซลล์ผิวส่วนใหญ่ตายแล้วนั้นถือว่าเป็นเรื่องปลอดภัย และลดความเสี่ยงด้วยการไม่ฉีดสเปรย์ที่อาจหายใจเอาเข้าไปได้ และล้างผลิตภัณฑ์ทำผิวแทนส่วนเกินออกจากมือของคุณ นอกจากนั้น บางคนอาจแพ้สารเคมีตัวนี้ ซึ่งอาจทำให้เป็นโรคผื่นแพ้สัมผัสได้ สำหรับผู้ที่มีผิวสีขาวมาก ให้เลือกซื้อเซลฟ์แทนนิ่งเฉดสีอ่อนที่สุด แทนนิ่งที่สีเข้มก็ย่อมมี DHA เข้มข้นมากกว่า แล้วการใช้ผลิตภัณฑ์ที่สีเข้มเกินไปก็จะทำให้ผิวดูเป็นสีส้มและไม่เป็นธรรมชาติสำหรับคนที่มีผิวขาวเป็นทุนอยู่แล้ว การขัดผิวที่ตายไปแล้วก่อนจะทาแทนนิ่ง จะช่วยให้สีติดทนนานขึ้น ขัดเบาๆ ด้วยผ้าขัดตัวหรือใยบวบ แล้วซับให้ผิวแห้งด้วยผ้าขนหนู เลี่ยงบริเวณที่ใกล้กับดวงตา จมูก และปาก และนี่คือสองวิธีหลักๆ ที่ใช้กันไม่ให้ฝ่ามือของคุณเปลี่ยนสีไปได้  สวมถุงมือขณะที่ทา ทาแทนนิ่งเป็นส่วนๆ ไป (แขน ขา ตัว หน้า) แล้วล้างมือระหว่างเปลี่ยนไปทาส่วนอื่น รออย่างน้อย 10 นาทีก่อนจะแต่งตัว และรออย่างน้อยหกชั่วโมงก่อนจะอาบน้ำหรือลงว่ายน้ำ จากนั้นก็ลงเซลฟ์แทนนิ่งทุกวันจนกว่าผิวจะได้เฉดสีที่ต้องการ ถ้าคุณจำเป็นต้องออกแดดจริงๆ ก็ให้ทาครีมกันแดด ขณะที่ DHA มีฤทธิ์ป้องกันรังสี UV ได้ชั่วคราว แต่มันก็อาจไปเพิ่มการผลิตของรังสี UV ชั่วคราวจากปฏิกิริยาที่มีกับออกซิเจนได้เช่นกัน โมเลกุลเหล่านี้เป็นปัจจัยสำคัญที่จะทำให้แสงแดดทำร้ายผิวภายนอกของคุณได้
ทาครีมกันแดดทุกส่วนของผิวที่จะให้โดนแดด 30 นาทีก่อนออกจากบ้าน. ทาซ้ำหากจำเป็น. อาบแดดโดยแบ่งเป็นช่วงสั้นๆ หลายๆ ครั้ง หลายวัน สัปดาห์ หรือเดือน. หลีกเลี่ยงการอาบแดดตอนที่แดดร้อนที่สุด. สวมหมวกและแว่นตากันแดดด้วย. ปกป้องริมฝีปากด้วยลิปมันที่มี SPF. จำไว้ว่าไม่มีวิธีทำผิวแทนวิธีใดที่ปลอดภัยโดยสิ้นเชิง. รู้จักยาแต่ละชนิดที่ใช้ให้ดี. หลีกเลี่ยงการใช้เครื่องอบผิวแทน. อย่ากินยาเม็ดทำให้ผิวแทน. พิจารณาถึงความเสี่ยงต่อสุขภาพ. เลือกผลิตภัณฑ์ให้ถูก. ขัดผิว. ทาเซลฟ์แทนนิ่ง. ปล่อยให้เซลฟ์แทนนิ่งแห้ง. พยายามไม่ออกแดดภายใน 24 ชั่วโมงหลังจากใช้ผลิตภัณฑ์ที่มีส่วนผสมของ DHA.
https://www.wikihow.com/Get-a-Good-Tan-when-You-Are-Light-Skinned https://www.wikihow.com/Get-a-Good-Tan-when-You-Are-Light-Skinned https://www.wikihow.com/Get-a-Good-Tan-when-You-Are-Light-Skinned
Tanning Outside Staying Safe Using Sunless Tanners